Jevgenij Zamjatin

Jevgenij Ivanovitsj Zamjatin (Evgenij Zamjatin, Eugen Samjatin) (russisk: Евгений Иванович Замятин; født  i Lebedjan, død 10. mars 1937 i Paris) var en russisk forfatter som er mest kjent for romanen Vi, en dystopisk satire som var noe av inspirasjonen bak George Orwells 1984 og angivelig også Aldous Huxleys Vidunderlige nye verden. Han støttet oktoberrevolusjonen, men kom senere i unåde hos det nye regimet på grunn av den brysomme litteraturen hans.

 Liv og virke 
 Bakgrunn 
Zamjatin ble født i Lebedjan i guvernementet Tambov,  sør for Moskva. Hans far var russisk-ortodoks prest, og moren var musiker. I et essay fra 1922 minnes Zamjatin: «Du vil se et meget ensomt barn, uten jevnaldrende kamerater, på magen, over en bok, eller under pianoet, der moren spiller Chopin.»A Soviet Heretic: Essays by Yevgeny Zamyatin, Edited and translated by Mirra Ginsburg, University of Chicago Press 1970, s. 3.

Han kan ha hatt synestesi ettersom han gav bokstaver og lyder kvaliteter. For eksempel oppfattet han bokstaven "Л" (L) med kvalitet som blek, kald og lyseblå.Introduction to Randall's translation of We.

Under studiene til skipsingeniør i St. Petersburg sluttet han seg til bolsjevikene. Han arbeidet med marinteknikk før hobbyen med å skrive skjønnlitteratur ble fulltidsgeskjeften. Han agiterte for partiet, og var med på å organisere oppstanden på panserkrysseren Potemkin. Etter februarrevolusjonen i 1917 vendte han tilbake fra landflyktighet i England, der han hadde bygd skip og skrevet. Han deltok så under oktoberrevolusjonen.

 Om forfatterskapet 
mini|Portrett av Jevgenij Zamjatin, på en tegning av Boris Kustodjev fra 1923
Etter revolusjonen fikk han nye erfaringer og tanker om den samfunnsutvikling som da fant sted, og reagerte mot den nye voldens realitet, og fornektelsen av det menneskelige sjelsliv.Wolfgang Kasack: Russische Autoren in Einzelporträts (= Reclams Universal-Bibliothek. Nr. 9322). Reclam, Stuttgart 1994, ISBN 3-15-009322-8, s. 318. I 1920 beskrev han i romanen Vi (russisk: Мы) et fiktivt selskap hvori enhver individualitet ble undertrykket. Zamjatin pådro seg på grunn av den indirekte kritikk han forøvet mot det sovjetiske samfunn som var under oppbygging myndighetenes misbilligelse og ble ilagt skriveforbud.

Romanen Vi ble i 1924/25 utgitt på forskjellige språk utenlands. Det varte helt til 1988 før den utkom på russisk i fullstendig form i Sovjetunionen.

Ved siden av Vi utgav Zamjatin også en del eventyr. Tidlig på 1920-tallet hadde han avslått en mulighet til å reise i eksil - utreisevisumet som forelå, ville han ikke benytte seg av.

I 1929, etter å ha blitt gjenstand for brutal hets, forlot Zamjatin det sovjetiske forfatterforbund. I 1931 fikk han etter Maksim Gorkijs hjelp tillatelse fra Josef Stalin til å emigrere til Frankrike.

Zamjatin beholdt sitt sovjetiske statsborgerskap livet ut. Han døde i 1937 i Paris og ble begravet på kirkegården i Thiais.

 Innvirkning på andre forfattere 
Zamjatins Vi har gitt impulser som kan gjenkjennes i verker som Vidunderlige nye verden av Aldous Huxley, 1984 av George Orwell, Nein – Die Welt der Angeklagten av Walter Jens og delvis Fahrenheit 451 av Ray Bradbury.

 Bibliografi 
 Один (1908)
 Девушка (1911)
 Уездное (1912)
 На куличках (1913)
 Алатырь (1914)
 Студенческий сынок (1914)
 Правда истинная (1914)
 О святом грехе Зеницы-девы (1916)
 Картинки (1916)
 Мученица науки (1916)
 Глаза (1917)
 Островитяне (1917)
 Пещера (1920)
 О блаженном старце Памве Нересте… (1920)
 Ловец человеков (1921)
 Мы (1921)
 Я боюсь (1921)
 Арапы (1922)
 Русь (1923)
 Видение (1924)
 Буриме (1924)
 О чуде, происшедшем в Пепельную Среду… (1924)
 Краткая история литературы от основания и до сего дня (1924)
 Десятиминутная драма (1925)
 Икс (1926)
 Слово предоставляется товарищу Чурыгину (1927)
 Ела (1928)
 Наводнение (1929)
 Мученики науки (1929)
 Эпитафии 1929 года (1929)
 Часы (1934)
 Лев (1935)
 Бич Божий (1935)
 Встреча (1935)

 Referanser 

 Litteratur 
 Gabriele Leech-Anspach: Evgenij Zamjatin. Häretiker im Namen des Menschen. Harrassowitz, Wiesbaden 1976, ISBN 3-447-01710-4.
 Leonore Scheffler: Evgenij Zamjatin. Sein Weltbild und seine literarische Thematik (= Bausteine zur Geschichte der Literatur bei den Slaven. Bd. 20). Böhlau, Köln u. a. 1984, ISBN 3-412-06783-0 (Zugleich: Tübingen, Univ., Habil.-Schr., 1983).
 Wolf Schmid: Ornamentales Erzählen in der russischen Moderne. Čechov – Babel – Zamjatin (= Slavische Literaturen. Bd. 2). Lang Frankfurt am Main u. a. 1992, ISBN 3-631-44242-4.

 Eksterne lenker 



Zamjatin, Jevgenij
Zamjatin, Jevgenij
Kategori:Personer fra Lebedjan rajon